laion/Wikipedia-Exotic huggingface dataset:
יחסי סן מרינו – צ'ילה

יחסי סן מרינו-צ'ילה הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה של צ'ילה. סן מרינו אינה מיוצגת בצ'ילה, הן בדרג השגרירות והן בדרג הקונסולרי. צ'ילה אינה מיוצגת בסן מרינו בדרג השגרירות אלא באמצעות השגרירות שהיא מחזיקה ברומא, בירת איטליה. צ'ילה מחזיקה ברומא משרד קונסולרי מיוחד לסן מרינו יחד עם המחוזות הקרובים לה באיטליה. בשנת 2015, סן מרינו ייצאה לצ'ילה סחורה בשווי 292 אלף דולר אמריקאי. הסחורה כללה בעיקר מכונות שטיפה. באותה השנה ייבאה סן מרינו מצ'ילה סחורה בשווי 82,400 דולר. הסחורה הייתה לוחות עץ בלבד. Informativo de Visas Diplomáticas y Oficiales, משרד החוץ הצ'יליאני «Foreign Diplomatic and Consular Corps Accredited to San Marino - Diplomatic Representations accredited to San Marino», אתר משרד החוץ הסן מרינזי Jurisdicción de la Sección Consular de Chile en Roma, משרד החוץ הצ'יליאני What does San Marino export to Chile? (2016) What does San Marino import from Chile? (2015)
רכס ראמפארט

רכס ראמפארט (באנגלית: Rampart Ridge) הוא רכס הרים המהווים חלק מרכס החברה המלכותית (ממערב לו) באנטארקטיקה.  הרכס נמצא מצפון לקרחון ראטגרס, ומתמשך בין פסגת "הצריח" ופסגת בישוף. פסגת שופ היא בין הנקודות הגבוהות ברכס. הרכס מופה ושמו ניתן לו בפברואר 1957 על ידי משלחת הסקר הצפונית של ניו זילנד שהייתה חלק מהמשלחת הטראנס-אנטארקטית של חבר העמים הבריטי שפעלה בין השנים 1956-58. רכס ראמפארט באתר הסקר הגאולוגי של ארצות הברית מיקום הרכס ומקור השם
משקע

מִשְׁקָע הוא חומר ששקע, כלומר שירד והצטבר באזור נמוך. המונח משמש הן לתיאור נוזלים (גשם הוא משקע) והן לתיאור מוצקים (חומר ששקע לתחתית נוזל, מינרלים המצטברים על הקרקע וכדומה). גורם לפעולת שקיעה נקרא מְשַקֵעַ. האם התכוונתם ל... מִשְׁקָע משקעים אטמוספיריים – מים שמגיעים לאדמה מן האטמוספירה, הן כגשם, ברד או שלג (מהעננים), והן כטל או כפור (ממגע של אדי מים בגוף קר) משקע (גאולוגיה) – חומר לא מלוכד המצטבר על פני היבשה ועל קרקעיתם של מקווי מים סלע משקע – סלע שנוצר על פני כדור הארץ מחומר שמקורו בסלע קודם אחר בתנאים רגילים של טמפרטורה ולחץ משקע מערה – ספלאותם, משקע מינרלים שניוני הנוצר במערות משקע – מומס במצב מוצק הנוצר בתגובת שיקוע (תוצר ערבוב של שתי תמיסות) משקע סינון (גם: עוגת סינון, מִשְׁאָר) (אנ') – חומרים הנותרים על מסנן לאחר סינון מְשַקֵעַ מְשַקֵעַ אלקטרוסטטי – מערכת טיפול והרחקת חלקיקים מזרם גז בעזרת יצירת שדה אלקטרוסטטי במשמעות קרובה מרבץ – ראו ריבוץ (גאולוגיה) (אנ') שקע (פירושונים) שקיעה (פירושונים)
חוק סדר הדין הפלילי (פירושונים)

האם התכוונתם ל... חוק סדר הדין הפלילי – החוק העיקרי המסדיר את הליכי הדיון הפלילי בישראל חוק סדר הדין הפלילי (חקירת חשודים) החוק המסדיר את חקירתם של חשודים בישראל חוק סדר הדין הפלילי (סמכויות אכיפה - חיפוש בגוף ונטילת אמצעי זיהוי) – החוק המסדיר חיפוש בגוף של חשוד ונטילת אמצעי זיהוי ממנו חוק סדר הדין הפלילי (סמכויות אכיפה - מעצרים) – החוק המסדיר מעצר ועיכוב של אדם בישראל חוק סדר הדין הפלילי (סמכויות אכיפה - נתוני תקשורת) – החוק המסדיר קבלת נתוני מיקום וזיהוי של מנוי של חברת תקשורת פקודת סדר הדין הפלילי (מעצר וחיפוש)
קיפר

האם התכוונתם ל... אישים: אנסלם קיפר – צייר ופסל גרמני אדולף קיפר – שחיין אמריקאי, אלוף אולימפי ושיאן עולם בריג'יט קיפר – נוירוביולוגית מולקולרית צרפתייה ג'ק קיפר (אנ') – סטטיסטיקאי אמריקאי וינצנץ קיפר – שחקן גרמני פיליפ קיפר – איש צבא צרפתי אחר: קיפר אונד ויפר (גרמנית: "עידן הבוררים ומטי המאזניים") – משבר כלכלי שאירע במהלך מלחמת שלושים השנים (1621) קיפר (דג) (אנ') – מאכל הרינג בריטי קיפר (סדרת טלוויזיה) (אנ') – סדרת אנימציה בריטית לילדים פניית קיפר – סוג פנייה בשחייה אישים ששמם הפרטי הוא קיפר
הר פוקאטרה

הר פּוֹקָאטֶרָה (באנגלית: Mount Pocaterra) הוא הר ברכס אלק שבהרי הרוקי הקנדיים, בפרובינציית אלברטה שבקנדה. גובהו של ההר 2,941 מטרים מעל פני הים. ההר ממוקם 1.5 קילומטרים צפונית להר טיירוויט. להר פסגה כפולה, כאשר הפסגה הצפונית גבוהה מהפסגה הדרומית. ההר נקרא על שם נחל פוקאטרה (Pocaterra Creek) הסמוך, אשר בתורו נקרא על שם ג'ורג' פוקאטרה, ממשפחת אנשי עסקים ממוצא ונצואליאני. איש העסקים ג'ורג' פוקאטרה מוונצואלה חקר את אזור ההר.  מידע גאוגרפי על הר פוקאטרה הר פוקאטרה באתר peakfinder מידע למטפסים על הר פוקאטרה באתר summitpost תמונות טיפוס על הר פוקאטרה תיאור ומפות מסלול הטיפוס על הר פוקאטרה מסלולי הטיפוס על הר פוקאטרה באתר explor8ion תיאור רכס פוקאטרה מזג אוויר עדכני על הר פוקאטרה, בגבהים שונים תצלומי רכס פוקאטרה הר פוקאטרה באתר peakery תצלום נופי הר פוקאטרה מידע גאוגרפי קורות חייו של ג'ורג' פוקאטרה
הר בישוף (רכס אלק)

הר בישופ (באנגלית: Mount Bishop) הוא הר ברכס אלק שבהרי הרוקי הקנדיים, על קו פרשת המים של אמריקה. ההר ממוקם בפרובינציית אלברטה שבקנדה, בסמוך לגבול בין אלברטה לבין פרובינציית קולומביה הבריטית. גובהו של ההר 2,850 מטרים מעל פני הים. שמו של ההר ניתן לו בשנת 1912 והוא נקרא על שם קולונל בילי בישוף, טייס קרב קנדי, לו הוענק צלב ויקטוריה במהלך מלחמת העולם הראשונה. הר בישוף באתר ממשלת קולומביה הבריטית מידע על הר בישוף באתר peakfinder מידע על הר בישוף תצלום לוויין של הרי רכס אלק ובהם גם הר בישוף תחזית מזג אוויר עדכנים להר בישוף, לפי גבהי ההר מידע גאוגרפי והיסטורי תמונתו של בילי בישוף במטוסו מידע היסטורי
רכס 90 מזרח

רכס 90 מזרח הוא רכס תת-ימי באוקיינוס ההודי. הרכס נקרא כך משום שהוא מתמשך בכיוון צפון-דרום באופן כמעט מקביל לקו האורך 90° מעלות מזרח. הרכס מתחיל בצפונו במפרץ בנגל בקו הרוחב 17° צפון ומתמשך דרומה לאורך כ-5,000 קילומטרים עד קו הרוחב 33° דרום. רוחבו הממוצע הוא כ-200 ק"מ. הרכס מורכב בעיקר מבזלת תולאיטית שגילה מתוארך לכ-81 מיליון שנה בצפון הרכס ולכ-43 מיליון שנה בדרומו. "הזדקנות" הבזלת ככל שמתקדמים צפונה ברכס הביאה את המדענים להשערה כי הרכס נוצר על ידי נקודה חמה. נראה כי הנקודה החמה של קרגלן בדרום האוקיינוס ההודי יצרה את הרכס בזמן שהלוח האינדו-אוסטרלי נע צפונה החל מסוף עידן המזוזואיקון. פרצי הבזלת מנקודה חמה זו יצרו גם מישור קרגלן בדרום האוקיינוס ההודי (אשר מקצת ממנו בולט מעל פני הים בדמות האיים קרגלן והרד) ואת מדרגות ראג'מל במזרח הודו. ניתוח כימי של הסלעים באזורים אלה מחזק את ההשערה כי כולם נוצרו ממקור געשי זהה. הרכס הוא אזור סייסמי פעיל. מאז 1913 נמדדו באזור לפחות ארבע רעידות אדמה בעוצמה 7 ומעלה ו-10 רעידות בעוצמה 6 או יותר. אזור הרכס נחקר מספר פעמים בעבר. Stein, S.; Okal, W. A. (1974). "Seismicity and Tectonics of the Ninetyeast Ridge Area: Evidence for Internal Deformation of the Indian Plate" (PDF). Journal of Geophysical Research
הר בישוף

האם התכוונתם ל... הר בישוף (רכס אלק) – הר ברכס אלק בהרי הרוקי הקנדיים על הגבול בין פרובינציית אלברטה ופרובינציית קולומביה הבריטית בקנדה הר בישוף (רכס פאנין) – הר ברכס פאנין בהרי החוף הצפוניים בקולומביה הבריטית הר בישוף (רכס קאמלזפוט) – הר ברכס קאמלזפוט בקולומביה הבריטית הר בישוף באנטארקטיקה – הר ברכס המלכה אלכסנדרה באנטארקטיקה פסגת בישוף
פסגת בישוף

האם התכוונתם ל... פסגת בישוף (אנטארקטיקה) – הר באנטארקטיקה פסגת בישוף (קליפורניה) – הר במדינת קליפורניה שבארצות הברית הר בישוף
הר בישוף (רכס פאנין)

הר בישופ (באנגלית: Mount Bishop) הוא הר הממוקם בגבולו הצפוני של הפארק הפרובינציאלי הר סימור, במחוז צפון ונקובר, בפרובינציית קולומביה הבריטית שבקנדה. ההר נמצא ברכס פאנין, שבהרי החוף הצפוניים. גובהו של ההר 1,509 מטרים מעל פני הים, והוא מתנשא מעל נהר אינדיין ארם.  ההר נקרא על שם ג'וזף צ'ארלס בישוף (Joseph Charles Bishop), שהיה הנשיא הראשון של מועדון מטפסי ההרים של קולומביה הבריטית, ואשר נפטר בשנת 1913 עת נפל לתוך תהום בזמן שטיפס על הר בייקר. ההר נקרא "הר בישוף" (Bishop Mountain) בשנת 1930, וב-3 במאי 1951 שונה שם ההר ל-Mount Bishop (גם "הר בישוף"). הטיפוס המתועד הראשון על הר בישוף נעשה בשנת 1909 על ידי קבוצת מטפסים ממועדון מטפסי ההרים של קולומביה הבריטית. בראש הקבוצה עמד פרד מילס (Fred Mills). הר בישוף באתר ממשלת קולומביה הבריטית מידע על ההר ועל שם ההר תצלום לוויין של הר בישוף מידע על הר בישוף באתר peakbagger הר בישוף באתר summitsearch מידע למטפסים: שביל הטיפוס הדרומי על הר בישוף שביל הטיפוס המערבי על הר בישוף ההיסטוריה של שם ההר
יחסי אנדורה–גרמניה

יחסי אנדורה–גרמניה הם היחסים הדיפלומטיים שבין הרפובליקה הפדרלית של גרמניה לבין נסיכות אנדורה. שתי המדינות הן חברות הארגון לביטחון ולשיתוף פעולה באירופה. ב-25 בספטמבר 1939 חתמה אנדורה על הסכם שלום עם גרמניה, שאשרר את הסכם ורסאי מלאחר מלחמת העולם הראשונה, על פי המשפט הבינלאומי שעדיין היה במלחמה. זה עזר לאנדורה לשמור על הנייטרליות שלה במהלך מלחמת העולם השנייה. גרמניה הייתה המדינה הרביעית בשנת 1994 שהכירה באנדורה כריבונית ועצמאית לאחר אימוץ החוקה החדשה של 1993. שגרירות אנדורה בבריסל אחראית גם על היחסים עם גרמניה, מאידך, השגרירות הגרמנית במדריד אחראית גם על היחסים עם אנדורה. סיוע קונסולרי מסופק על ידי הקונסוליה הכללית בברצלונה, ובנוסף, יש לגרמניה קונסוליית כבוד באנדורה לה ולה. מדיה וקבצים בנושא יחסי אנדורה-גרמניה בוויקישיתוף משרד החוץ הגרמני על היחסים עם אנדורה יחסי אנדורה-גרמניה במשרד החוץ הגרמני
הר בישוף (רכס קאמלזפוט)

הר בישוף (באנגלית: Mount Bishop) הוא הר ברכס קאמלזפוט במחוז לילואט שבפרובינציית קולומביה הבריטית שבקנדה. גובהו של ההר 1,721 מטרים מעל פני הים, והוא ממוקם 4 קילומטרים צפונית למפגש הנהרות ברידג' ויאלאקום. שם ההר אומץ רשמית ב-6 ביוני 1957. הר בישוף באתר ממשלת קולומביה הבריטית מידע גאוגרפי על הר בישוף מידע גאוגרפי ההיסטוריה של שם ההר ערך זה הוא קצרמר בנושא הרים. אתם מוזמנים לתרום לוויקיפדיה ולהרחיב אותו.
פסגת בישוף (אנטארקטיקה)

פסגת בישוף (באנגלית: Bishop Peak) היא הר שגובהו 3,460 מטרים מעל פני הים. ההר ממוקם ליד רכס ראמפארט, ברכס החברה המלכותית, באנטארקטיקה. הפסגה התגלתה במהלך מיפוי הרכס על ידי הסקר הגאולוגי של ארצות הברית (USGS). שמו של ההר ניתן לו על ידי הוועדה המייעצת לשמות אנטארקטיים בשנת 1963, והוא נקרא על שם מוזיאון בישופ (אנ') שבהונולולו, אשר פעל לחקר אנטארקטיקה. פסגת בישוף באתר הסקר הגאולוגי של ארצות הברית פסגת בישוף באתר המידע האנטארקטי האוסטרלי פסגת בישוף - מידע גאוגרפי
קרחון ראטגרס

קרחון ראטגרס (באנגלית: Rutgers Glacier) הוא קרחון תלול הממוקם בצידו המערבי של רכס החברה המלכותית בשטח חסות רוס שבאנטארקטיקה. הקרחון יורד דרומית-מערבית מרכס ג'ונס הופקינס, ומתחבר עם קרחון סקלטון. שלוחת אבוט מפרידה בין קרחון ראטגרס לקרחון אליסון. קרחון ראטגרס מופה לראשונה על ידי הסקר הגאולוגי של ארצות הברית (USGS) באמצעות סוקרים על הקרקע ותצלומי אוויר שצולמו על ידי צי ארצות הברית. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם אוניברסיטת ראטגרס, בניו ברנזויק שבניו ג'רזי, אשר שלחה חוקרים לאנטארקטיקה, לצד רכס ג'ונס הופקינס (הנקרא על שם אוניברסיטת ג'ונס הופקינס) וקרחון קרלטון (הנקרא על שם מכללת קרלטון).  קרחון ראטגרס באתר הסקר הגאולוגי של ארצות הברית מיקום קרחון ראטגרס
קרחון קרלטון

קרחון קרלטון (באנגלית: Carleton Glacier) הוא קרחון במורדותיו הצפון-מערביים של הר ליסטר ברכס החברה המלכותית, באנטארקטיקה. הקרחון זורם צפונה לתוך קרחון עמנואל. הקרחון התגלה לראשונה במסגרת מיפוי האזור במסגרת הסקר הגאולוגי של ארצות הברית אשר בוצע על ידי סוקרים על הקרקע, ותצלומי אוויר של צי ארצות הברית. שמו של הקרחון ניתן לו על ידי הוועדה המייעצת לשמות אנטארקטיים ב-1963, והוא נקרא על שם מכללת קרלטון בנורת'פילד שבמינסוטה, אשר שלחה חוקרים לאנטארקטיקה (לצד קרחון ראטגרס הסמוך הנקרא על שם אוניברסיטת ראטגרס, ורכס ג'ונס הופקינס הנקרא על שם אוניברסיטת ג'ונס הופקינס). קרחון קרלטון באתר הסקר הגאולוגי של ארצות הברית "Antarctica Detail". U.S. Geological Survey
יחסי ארצות הברית – רואנדה

יחסי ארצות הברית–רואנדה הם היחסים ההדדיים בין רואנדה וארצות הברית. על פי דו"ח המנהיגות העולמית של ארצות הברית לשנת 2012, 76% מהרואנדים מרוצים מההנהגה האמריקנית, כאשר 17% אינם מסכימים ו-7% אינם בטוחים. האינטרסים של ממשלת ארצות הברית השתנו באופן משמעותי מאז רצח העם ברואנדה, מתוך דאגה הומניטרית מובהקת, היא התמקדה ביציבות ובביטחון לשותפות חזקה עם ממשלת רואנדה תוך התמקדות בפיתוח בר-קיימא. התוכניות הגדולות ביותר של ממשלת ארצות הברית, הן תוכנית החירום של הנשיא לסיוע לנפגעי האיידס (PEPFAR) ויוזמת הנשיא להפחתת המלריה, שמטרתם להפחית את ההשפעות של המחלות האלה ברואנדה. פעילויות אחרות הן שיפור הצמיחה הכלכלית הכפרית ותמיכה בממשל תקין וביזור. בסך הכל סיוע החוץ של ארצות הברית לרואנדה גדל פי ארבעה במהלך ארבע השנים האחרונות. מוקד עיקרי של היחסים בין המדינות הוא הסוכנות האמריקנית לפיתוח בינלאומי (USAID), אשר מטרתה לשפר את הבריאות ואת פרנסתם של הרואנדים, ולהגדיל את הפיתוח הכלכלי והפוליטי במדינה. המחלקה לענייני ציבור של מחלקת המדינה מפעילה מרכז תרבותי בקיגאלי, אשר מציע גישה ציבורית לפרסומים ומידע בשפה האנגלית על ארצות הברית. האינטרסים האמריקניים העסקיים היו קטנים; כיום, ההשקעה הפרטית האמריקנית ברואנדה מוגבלת לתעשיית התה, זיכיונות ( FedEx, קוקה-קולה, וסטרן יוניון, וMoneyGram ) ומשרדי אחזקות קטנים של שירות וייצור. הייצוא השנתי של ארצות הברית לרואנדה, היה מתחת ל-10 מיליון דולר בשנים 1990–1993, ועלה על 40 מיליון דולר בשנים 1994 ו-1995. למרות שהיצוא ירד בשנים שלאחר רצח העם, בשנת 2007 הם נאמדו בכ-17 מיליון דולר, גידול של 20% לעומת 2006. ביולי 2013, ארצות הברית הזהירה את רואנדה להפסיק מייד את התמיכה בתנועת ה-23 במרץ - מורדים ברפובליקה הדמוקרטית של קונגו, לאחר שנמצאו ראיות שאנשי הצבא הרואנדים היו מעורבים. בנובמבר 2015, ארצות הברית מתחה ביקורת על ההצבעה שנערכה בבית המחוקקים הרואנדי, לאשר את שינוי החוקה כדי לאפשר לשיא פול קגאמה לשרת קדנציה שלישית. דובר מחלקת המדינה לא איים במפורש כי ארצות הברית תפחית בסיוע שלה לרואנדה, אולם הזהיר כי ארצות הברית תשוב לבחון את היחסים. רואנדה מחזיקה בארצות הברית שגרירות בוושינגטון די. סי. ו-3 קונסוליות בבוסטון, שיקגו ויוסטון. מאידך, ארצות הברית מחזיקה ברואנדה רק שגרירות בקיגאלי. מדיה וקבצים בנושא יחסי ארצות הברית – רואנדה בוויקישיתוף ההיסטוריה של יחסי ארצות הברית–רואנדה U.S. Global Leadership Project Report - 2012 Gallup Lesley Wroughton (23 ביולי 2013). "U.S. tells Rwanda to immediately end support for M23 rebels". Reuters. {{cite web}}: (עזרה) אתר על יחסי מדינות
יחסי סן מרינו – שוודיה

יחסי סן מרינו-שוודיה הם היחסים הדיפלומטיים הרשמיים שבין הרפובליקה המרוממת של סן מרינו לבין ממלכת שוודיה. בשוודיה נפוצה אגדה אורבנית שקובעת כי החל משנת 1648 (שלום וסטפאליה) ועד שנת 1996 הייתה באופן רשמי מלחמה בין שוודיה לבין סן מרינו. האגדה הופרכה עקב חוסר אסמכתאות וחוסר עקבות לחוזה השלום המדובר של שנת 1996. סן מרינו אינה מיוצגת בשוודיה בדרג השגרירות. סן מרינו מיוצגת בשוודיה בדרג הקונסולרי באמצעות קונסוליה רשמית שהיא מחזיקה בסטוקהולם, בירת המדינה. שוודיה אינה מיוצגת בסן מרינו כלל, הן בדרג השגרירות והן בדרג הקונסולרי. השגרירות המייצגת של שוודיה בסן מרינו היא זאת שברומא, בירת איטליה. בשנת 2015 ייצאה סן מרינו לשוודיה סחורה בסך 962,000 דולר אמריקאי. הסחורה כללה בעיקר מכונות שטיפה, סירות, ומסוק אחד. באותה השנה ייבאה סן מרינו משוודיה סחורה בסך 3.17 מיליון דולר אמריקאי. הסחורה כללה בעיקר חליפות לגברים, נייר קרפט, נייר רגיל וטכנולוגיה לייצור טקסטיל. Most Bizarre Conflicts, פורום היסטוריה בו מסופר על האגדה San Marino a war with Sweden?, פורום נוסף בו מסופר על האגדה CONSULATE GENERAL OF SAN MARINO IN STOCKHOLM, SWEDEN What does San Marino export to Sweden? (2015) What does San Marino import from Sweden? (2015)
טרופיזם

טְרוֹפִּיזֶם (מיוונית: τρόπος, תחדיש עברי: כמיהות, תחדיש האקדמיה: נְהִיָּה), הוא נטייתו של אורגניזם, ובפרט צמח, לגדול לכיוון גירוי סביבתי חיצוני מסוים (טרופיזם חיובי) או בכיוון הנגדי לו (טרופיזם שלילי). פוטוטרופיזם (בעברית: נהיית אור) הוא נטיית הצמח או חלק בצמח לגדול לכיוון השמש. נטיית הצמיחה בכיוון ההפוך נקראת "פוטוטרופיזם שלילי". מקור המונח במילה היוונית "פוטו" שפירושה "אור". לפוטוטרופיזם חשיבות רבה משום שבזכותו העלים מכוונים לכיוון שבו יש קליטה מיטבית של אור, הנחוץ לקיום תהליך הפוטוסינתזה. בכל צמח הגבעולים מכופפים לכיוון מקור האור, כלומר נטייתם היא "פוטוטרופיזם חיובי". לעומת זאת השורשים הם בכיוון ההפוך למקור האור ולכן נטייתם היא "פוטוטרופיזם שלילי". ההורמון שנמצא בתופעת הטרופיזם הוא האוקסין (מיוונית. בתרגום לעברית: "לגדול") אשר גורם לחלקים מסוימים בצמח להתארך. כאשר חקרו את תופעת הטרופיזם בצמחים הדגניים גילו כי מקצה חותלת הצמח (העלה הראשון שיוצא מן האדמה ומשמש כצינור שעליו בנויים כל העלים) מופרש ההורמון אוקסין ונע כלפי מטה. הם הסיקו כי ההורמון מתחלק על גבי החותלת בצורה לא שווה בצד הפחות מוצל יש פחות הורמוני אוקסין בעוד שבצד היותר מוצל האוקסינים רבים וכך צד זה מתארך יותר ונוצר כיפוף החותלת לכיוון האור. גילוי האוקסין היה כאשר דרווין ערך ניסויים בנבטים ובאחד מניסוייו גילה כי כאשר מאירים על נבט הוא גדל לכיוון האור. הוא גילה שכאשר מסירים את החותלת או כאשר מכסים אותה בחומר שלא חדיר לאור תופעת הגדילה לכיוון האור לא מתרחשת. מכך הסיק שיש חומר בחותלת שמשפיע על כך. הליוטרופיזם הוא שינוי מיקום הפרחים לכיוון מיקום השמש. ערך מורחב – גיאוטרופיזם נטיית הצמח או חלק בצמח לגדול לכיוון הקרקע אל כוח המשיכה. נטיית הצמיחה בכיוון ההפוך נקראת "גיאוטרופיזם שלילי". לפי האקדמיה ללשון, השם העברי הוא נהיית כבידה. בכל צמח רגיל השורשים צומחים עם כיוון כוח המשיכה כלומר "גיאוטרופיזם חיובי" והגבעולים בצמח צומחים נגד כיוון המשיכה כלומר "גיאוטרופיזם שלילי". תופעה זאת נובעת בעקבות שקיעת סטטוליתים (צברי עמילן) . בגבעול במקום ההצטברות של הסטטוליתים מצטבר גם האוקסין (שמעודד שכפול תאים) ובזאת מעודד צמיחה של הגבעול כנגד כוח המשיכה. בשורשים לעומת זאת, התופעה הפוכה. איפה שיש סטטוליתים יש דיכוי ￼צמיחה, והאוקסין משפיע על האזור בו אין סטטוליתים ולכן הצמיחה היא כלפי מטה. טיגמוטרופיזם (ביוונית- "לגעת"; בעברית: נהיית מגע) היא תנועה או גדילה של הצמח בצורה מסוימת כתגובה למגע או קשר עם גירויים חיצוניים כגון אור, טמפרטורה, סוג הקרקע, ומים. בתופעה הצמח גדל סביב עמוד או סורג או לאורך קיר או משטח אחר (צמחים מטפסים). טיגמוטרופיזם גם קיים במצבי העקה של רוחות חזקות וקבועות, כאשר הצמח גדל עם כיוון תנועת הרוח. כימוטקסיס פוטוסינתזה מדיה וקבצים בנושא טרופיזם בוויקישיתוף טרופיזם, באתר אנציקלופדיה בריטניקה (באנגלית) טרופיזם, דף שער בספרייה הלאומית נְהִיָּה במילון ביולוגיה כללית (תשס"ט), 2009, באתר האקדמיה ללשון העברית נהיית אור במילון ביולוגיה כללית (תשס"ט), 2009, באתר האקדמיה ללשון העברית נהיית כבידה במילון ביולוגיה כללית (תשס"ט), 2009, באתר האקדמיה ללשון העברית נהיית מגע במילון ביולוגיה כללית (תשס"ט), 2009, באתר האקדמיה ללשון העברית
מגי פיורי

מגי פיורי (באנגלית: Maggie Furey; ‏5 בנובמבר 1955 – 3 בנובמבר 2016) הייתה סופרת פנטזיה בריטית. פיורי נולדה בנורת'מברלנד, אנגליה, ב-1955. הייתה מורה מוסמכת, ושימשה כמבקרת ספרות ברדיו ה-BBC בניוקאסל, והייתה יועצת במרכז משאבי הקריאה בדרהאם ובתור מארגנת ירידי ספרי ילדים. היא חייתה בשנותיה האחרונות במחוז ויקלו באירלנד. היא ידועה בעיקר בשל הטטרלוגיה "חפצי הכוח". הוצאה באנגלית: Aurian (1994), ISBN 0-09-927071-4 (UK)/ISBN 0-553-56525-7 (US) Harp of Winds (1995), ISBN 0-09-927081-1 (UK)/ISBN 0-553-56526-5 (US) Sword of Flame (1996), ISBN 0-09-927091-9 (UK)/ISBN 0-553-56527-3 (US) Dhiammara (1997), ISBN 0-09-969811-0 (UK)/ISBN 0-553-57557-0 (US) הוצאה בעברית: אוריאן, הוצאת אופוס, 1999 נבל הרוחות, הוצאת אופוס, חרב הלהבה, הוצאת אופוס, 2002 דיאמארה, הוצאת אופוס, 2009 סדרת ספרי פנטזיה שנכתבו על ידי מגוון סופרים, בה כל ספר עומד בפני עצמו, וכולם סובבים את "הרשת", שהיא עולם מציאות וירטואלית בה קורים דברים יוצאי דופן. תרומותיה של פיורי כוללים: Sorceress (1998) by Maggie Furey, ISBN 1-85881-551-7  Spindrift (1999) by Maggie Furey, ISBN 1-85881-647-5 The Heart of Myrial (1999), ISBN 1-85723-751-X (UK)/0-553-57938-X (US) The Spirit of the Stone (2001), ISBN 1-85723-953-9 (UK)/0-553-57941-X (US) The Eye of Eternity (UK) (2002), ISBN 1-84149-115-2 (UK)/Echo of Eternity (US) (2003), ISBN 0-553-58575-4 Heritage of the Xandim (2008), ISBN 978-0-575-07665-5 (hardcover)/ISBN 9780575076624 (paperback) (both UK) Exodus of the Xandim (2013), ISBN 978-0-575-07663-1 (UK) אתר האינטרנט הרשמי של מגי פיורי Internet Speculative Fiction Database הודעת פטירה מגי פיורי, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יחסי ארצות הברית – צ'ילה

יחסי ארצות הברית–צ'ילה הם היחסים ההדדיים בין הרפובליקה של צ'ילה לבין ארצות הברית של אמריקה, אשר ראשיתם במהלך המאה ה-19, ואשר השתפרו יותר משנת 1988, וכיום יש ביניהם יחסים מצוינים. בשנות ה-80 המאוחרות ותחילת שנות ה-90, ממשלת ארצות הברית שיבחה את הלידה מחדש של הדמוקרטיה בצ'ילה, למרות שסייעה להפיכה הצבאית בצ'ילה בשנת 1973, וסייעה למשטר הצבאי שהיה לאחר מכן, אשר הביא לערעור היציבות במדינה, ולערעור הכלכלה והפוליטיקה. המשטר בצ'ילה נחשב להכי פחות מושחת והכי דמוקרטי בדרום אמריקה, עם כלכלה בריאה, וצ'ילה היא כאמור בעלת ברית אסטרטגית של ארצות הברית בחצי הכדור הדרומי, יחד עם קולומביה, והיא חתומה על ההסכם בין-אמריקני לסיוע הדדי. דוגמה מובהקת לשיתוף פעולה בין המדינות, כולל את הסכם הסחר החופשי בין צ'ילה לארצות הברית. צ'ילה היא גם היחידה בדרום אמריקה אשר חברה בארגון לשיתוף פעולה ולפיתוח כלכלי, והיחידה באמריקה הלטינית אשר אזרחיה פטורים מוויזה בארצות הברית. הממשלות מתייעצות לעיתים קרובות בנושאי דיפלומטיה, ביטחון, תרבות ומדע. לאחרונה חתמו הממשלות על הסכמים בנושאי חינוך ואנרגיה ירוקה. על פי דוח המנהיגות הגלובלית של ארצות הברית לשנת 2012, 42% מהצ'יליאנים תומכים בהנהגת ארצות הברית, כאשר 25% מסתייגים ו-32% אינם בטוחים. המחלקה ליחסי הציבור האמריקנית משתפת פעולה עם אוניברסיטאות ועם ארגונים לא-ממשלתיים צ'יליאנים במגוון תוכניות, ובכלל זה תוכנית פולברייט תוכניות, סחר בינלאומי, אבטחה, ממשל דמוקרטי באזור, רפורמה משפטית, אכיפת החוק, נושאים סביבתיים, ולימודי אנגלית. המחלקה לענייני ציבור פועלת מדי יום עם התקשורת הצ'יליאנית, והיא גם מסייעת לתקשורת זרה, כולל עיתונאים אמריקנים. בנוסף, קיים שיתוף פעולה בין המדינות בנושאי סחר חוץ, שירות חקלאי, ומשרד הפיקוח על החי והצומח (APHIS), וקיים שיתוף פעולה הדוק עם מאות חברות בארצות הברית אשר מחזיקות משרדים בצ'ילה. בפברואר 2014 ממשלת ארצות הברית הודיעה באופן רשמי, כי הוסיפה את צ'ילה לתוכנית הוויתור על ויזה, מה שמאפשר לכל אזרחי צ'ילה לנסוע לארצות הברית ללא ויזה, וכיום, צ'ילה היא המדינה היחידה באמריקה הלטינית המחזיקה בזכות זו, המוענקת בדרך כלל רק לבעלי הברית הקרובים ביותר של ארצות הברית, כגון האיחוד האירופי, יפן ואוסטרליה. צ'ילה מחזיקה בארצות הברית שגרירות בוושינגטון די. סי. ו-20 קונסוליות באטלנטה, בוסטון, שיקגו, דאלאס, דטרויט, הונולולו, יוסטון, קנזס סיטי, לאס וגאס, לוס אנג'לס, מיאמי, מיניאפוליס, ניו אורלינס, ניו יורק, אורלנדו, פילדלפיה, פיניקס, סן אנטוניו, סן דייגו, וסן פרנסיסקו. מאידך, ארצות הברית מחזיקה בצ'ילה רק שגרירות בסנטיאגו דה צ'ילה. מדיה וקבצים בנושא יחסי ארצות הברית – צ'ילה בוויקישיתוף ההיסטוריה של יחסי ארצות הברית–צ'ילה U.S. Global Leadership Project Report - 2012, גאלופ U.S. adds Chile to Visa Waiver Program Chile ingresa al Programa de Exención de Visa en EE.UU. Visa Waiver Program אתר על יחסי מדינות
ליסה פרנקטי

ליסה מרי פרנקטי (באנגלית: Lisa Marie Franchetti) (נולדה ב-25 באפריל 1964) היא קצינה בדרגת אדמירל בצי ארצות הברית המכהנת כראש המבצעים הימיים. פרנקטי נולדה ברוצ'סטר שבמדינת ניו יורק. ב-1985 סיימה לימודי תואר ראשון והתגייסה לצי ארצות הברית במסגרת תוכנית עתודת הקצונה. לאחר שנתיים בהן שירתה במרכז הגיוס של הצי עברה ב-1987 לשרת במערך הימי. היא סיימה קורס חובלים בניופורט והוצבה באוניית העזר "שננדואה". לאחר מכן שירתה באוניית העזר "USS Monongahela". עם פתיחת האפשרות לשירות נשים במערך הלוחם של הצי ב-1994, עברה לשרת במשחתת "USS Moosbrugger", שימשה כקצינת מטה בפלגת המשחתות השנייה, כסגנית מפקד המשחתת "USS Stout" וכעוזרת קצין המבצעים של קבוצת התקיפה על נושאת המטוסים "ג'ורג' וושינגטון". פרנקטי פיקדה על המשחתת "USS Ross" (ספטמבר 2003 עד מרץ 2005) ופיקדה על פלגת המשחתות ה-21 כשהיא על נושאת המטוסים "ג'ון סטניס" (דצמבר 2009 עד מרץ 2011). במסגרת זאת עמדה בראש כוח המשלוח ההומניטרי של הצי "Pacific Partnership" ב-2010 בראשות אוניית בית-חולים "USNS Mercy". תפקידי מטה שמילאה ביבשה כללו בין היתר שירות כעוזרת לסגן ראש המבצעים הימיים, מפקדת גדוד באקדמיה הימית של ארצות הברית, ועוזרת צבאית למזכיר הצי. בספטמבר 2013 מונתה למפקדת כוחות הצי בקוריאה, והייתה האישה הראשונה לכהן בתפקיד זה. באוגוסט 2015 מונתה למפקדת קבוצת התקיפה התשיעית כשהיא מוצבת על נושאת המטוסים "ג'ורג' וושינגטון" ונושאת המטוסים "תאודור רוזוולט". בינואר 2016 מונתה במקביל גם למפקדת קבוצת התקיפה ה-15. ביוני 2016 מונתה לראש מטה אגף התכנון במטות המשולבים. במרץ 2018 מונתה למפקדת הצי השישי של ארצות הברית. כמפקדת הצי הובילה את התקיפה הראשונה של צוללת מסוג וירג'יניה במהלך המתקפה המשולבת על דמשק וחומס. ב-2020 מונתה לראש אגף תכנון ואסטרטגיה במטה הצי. בספטמבר 2022 מונתה לסגנית ראש המבצעים הימיים והועלתה לדרגת אדמירל. ביולי 2023 הודיע הנשיא ביידן כי בחר בפרנקטי למפקדת הצי הבאה, היא תהיה האישה הראשונה להנהיג את הצי. באוגוסט אותה שנה מונתה למפקדת הצי בפועל לאחר פרישתו של מייקל גילדיי. ב-2 בנובמבר 2023 החלה לכהן כמפקדת הצי. פרנקטי בעלת תואר ראשון בעיתונאות מאוניברסיטת נורת'ווסטרן, היא בוגרת מכללת המלחמה של הצי ובעלת תואר שני בניהול ארגוני מאוניברסיטת פיניקס. היא נשואה ואם לבת. מדיה וקבצים בנושא ליסה פרנקטי בוויקישיתוף ביוגרפיה באתר צי ארצות הברית ליסה פרנקטי, באתר בוגרי אוניברסיטת נורת'ווסטרן תוכנית האדמירלית פרנקטי להיערכות צי ארצות הברית, 18 בספטמבר 2024. Chief of U.S. Navy Korea wants more female officers to follow her suit, ‏koreaobserver.com, ‏8 בינואר 2014 Carrier Strike Group 15 Holds Change of Command Ceremony., אתר צי ארצות הברית, 20 ביוני 2016 CCSG-9 Holds Change of Command, אתר צי ארצות הברית, 2 ביוני 2016 Rear Adm. Lisa Franchetti Nominated to Lead U.S. 6th Fleet, ‏usni.org, ‏31 באוקטובר 2017